**pályázati felhívás**

A **Nemzetgazdasági Minisztérium** (továbbiakban: NGM) a foglalkoztatás elősegítéséről és munkanélküliek ellátásáról szóló 1991. évi IV. törvény 40.§-a alapján **pályázatot hirdet központi munkaerő-piaci program keretében speciális közfoglalkoztatási programhoz kapcsolódó munkaerő-piaci szolgáltatás támogatás nyújtására Borsod-Abaúj-Zemplén megye következő járásaiban: Ózd, Miskolc, Sárospatak.**

#### A pályázati kiírás célja, tartalma

Borsod-Abaúj-Zemplén megye meghatározott járásaiban, olyan munkaerő-piaci és mentori szolgáltatások támogatása, melynek célja a **mentális, szociális vagy egészségügyi okból foglalkoztatásba be nem vonható álláskeresők foglalkoztathatóságának növelése.**

A szolgáltatások nyújtásának célja, hogy a speciális közfoglalkoztatási programban résztvevők számára elősegítse az elsődleges, vagy másodlagos munkaerőpiacra történő kilépés lehetőségét.

A fenti cél elérése érdekében a munkaerő-piaci, továbbá a mentori szolgáltatás magába foglalja:

- az ügyfél elhelyezkedését akadályozó tényezők feltárását;

- az elsődleges munkaerőpiacon történő munkába állást akadályozó személyes problémák feltárását;

- a munkavégzés során követelményként támasztott képességek és kompetenciák fejlesztését;

- a munkaerő-piaci integrációt elősegítő személyiségjegyek fejlesztését;

- a folyamatos mentori szolgáltatás biztosítását.

A szolgáltatásokat a pályázati felhívásban meghatározott településeken lévő **mentális, szociális és egészségügyi okból foglalkoztatásba be nem vonható álláskeresők** számára kell biztosítani.

#### A szolgáltatás célcsoportja

Az a mentális, szociális és egészségügyi okból foglalkoztatásba be nem vonható álláskereső, aki az elsődleges vagy másodlagos munkaerő-piacra történő elhelyezkedés érdekében, esélyeinek növelése céljából a szolgáltatást igénybe veszi, vagy:

* regisztrált álláskereső;
* munkaképesség csökkenése legalább 40 %;
* minimum 24 hónapja tartósan álláskereső;
* 8 általános iskolai végzettséggel nem rendelkező;
* minimum 3 kiskorú gyermeket nevelő;
* a családban legalább két fő regisztrált álláskereső van.

1. **A pályázaton történő részvétel feltételei**

**A pályázók köre:** A pályázaton részt vehet a Borsod-Abaúj-Zemplén megye illetékességi területén székhellyel (telephellyel, fiókteleppel) rendelkező egyéni vállalkozó, jogi személy aki (amely):

1. szerepel a Nemzetgazdasági Minisztérium Munkaerő-közvetítési és Koordinációs Főosztálya ideiglenes nyilvántartásában, mint munkaerő-piaci szolgáltatást nyújtó szervezet,\*
2. vállalja, hogy a pályázatban meghatározott célcsoportok számára a szolgáltatást térítésmentesen és magyar nyelven nyújtja,
3. a pályázat benyújtását megelőzően legalább egy évig folytatta azt a szolgáltatási tevékenységet, amelynek támogatására a pályázatot benyújtotta,
4. alapító okirata, társasági szerződése, alapszabálya, egyéni vállalkozói tevékenység nyilvántartásba vételéről szóló igazolása tartalmazza a feladat elvégzéséhez szükséges tevékenységi kört,
5. egyéni vállalkozó esetében további feltétel, hogy a pályázatában megjelölt szolgáltatási tevékenységre jogosító vállalkozói igazolvánnyal rendelkezzen,
6. vállalja, hogy a pályázati felhívásban meghatározott dologi feltételeket a támogatott szolgáltatás nyújtásának teljes időtartama alatt biztosítja,
7. vállalja, hogy a szolgáltatás nyújtásával kapcsolatban tudomására jutott adatokat rendeltetésszerűen használja fel,
8. vállalja, hogy a támogatással megvalósított szolgáltatás elvégzésére másnak megbízást nem adhat (alvállalkozó igénybevétele kizárt),
9. vállalja, hogy az elnyert támogatást kizárólag a pályázatban foglalt tevékenységre fordítja,
10. vállalja, hogy a szolgáltatást nyújtó személyek rendelkeznek a 30/2000. (IX.15.) GM rendelet mellékletében meghatározott feltételekkel (bármely felsőfokú iskolai végzettséggel, és a jelen pályázatban megjelölt munkaerő-piaci információk nyújtása területén legalább egy év szakmai gyakorlattal)
11. a rendezett munkaügyi kapcsolatok – az Ávr. 82. §-ában meghatározott – feltételeinek megfelel, és azok fennállását igazolja,
12. a nemzeti vagyonról szóló 2011. évi CXCVI. törvény 3. § (1) bekezdése 1. pont alapján átlátható szervezetnek minősül,
13. vállalja, hogy a támogatott szolgáltatást igénybevevő személyeket a Borsod-Abaúj-Zemplén Megyei Kormányhivatallal kötött hatósági szerződésben rögzített azonosításra alkalmas módon nyilvántartja,
14. vállalja, hogy folyamatosan együttműködik a Borsod-Abaúj-Zemplén Megyei Kormányhivatal Foglalkoztatási Főosztályával és Járási Foglalkoztatási Osztályaival, ennek keretében:

* részt vesz a tevékenységéhez kapcsolódó konzultációkon és a szükséges előzetes szakmai felkészítéseken,
* beszámol és adatokat szolgáltat az elvégzett tevékenységéről, valamint utánkövetésről.

1. vállalja, hogy folyamatosan konzultál a munkaerő-piaci szolgáltatással érintett járási foglalkoztatási osztályok vezetőivel az aktuális munkaerő-piaci helyzetről, a térségi munkaerő-piaci és foglalkozási információs igényeiről, illetve a munkaerő-piaci és foglalkozási információnyújtás eredményéről.
2. tudomásul veszi, hogy a pályázat keretében nyújtott támogatás felhasználását Támogató a támogatás ideje alatt bármikor ellenőrizheti.
3. tudomásul veszi, hogy a támogatás felhasználása során a Támogató a kötelezettségvállalással érintett időszak lejárta után egy éven belüli is vizsgálhatja a támogatás hatékonyságát, ehhez a támogatott a szükséges adatokat szolgáltatja.
4. **Nem indulhat pályázóként, és nem részesülhet támogatásban:**
5. aki a pályázati eljárásban döntés-előkészítőként közreműködő vagy döntéshozó,
6. a kizárt közjogi tisztségviselő,
7. az a)–b) pont alá tartozó személlyel közös háztartásban élő hozzátartozó,
8. – a nyilvánosan működő részvénytársaság kivételével – az a) és b) pont szerinti személy tulajdonában álló gazdasági társaság,
9. az állam, a helyi önkormányzat, illetve a köztestület legalább 50 %-os közvetlen vagy közvetett tulajdonában lévő gazdasági társaság, valamint a sportegyesület és sportszövetség kivételével – az olyan gazdasági társaság, alapítvány, egyesület, egyház vagy szakszervezet, illetve ezek önálló jogi személyiséggel rendelkező olyan szervezeti egysége, amelyben az a)–c) pont alá tartozó személy vezető tisztségviselő, az alapítvány kezelő szervének, szervezetének tagja, tisztségviselője, az egyesület, az egyház vagy a szakszervezet ügyintéző vagy képviseleti szervének tagja,
10. aki jogszabályban vagy az Ávr. rendeletben a támogatói okirat kiadásának vagy a támogatási szerződés megkötésének feltételeként meghatározott nyilatkozatokat nem teszi meg, dokumentumokat nem nyújtja be, vagy a megtett nyilatkozatát visszavonja,
11. aki nem felel meg az Áht. 50. § (1) bekezdése szerinti követelményeknek,
12. akinek esedékessé vált és meg nem fizetett köztatozása van.

A munkaadó a feltétel fennállását:

* 30 napnál nem régebben kiállított közokirattal (NAV által kiállított együttes adóigazolás), vagy
* a munkaadó által benyújtott, cégszerű aláírással ellátott adófolyószámla-kivonattal igazolja, vagy
* szerepel a köztartozásmentes adózói adatbázisban.

1. **Nem nyújtható támogatás annak a pályázónak, aki:**
2. a támogatási döntés tartalmát érdemben befolyásoló valótlan, hamis vagy megtévesztő adatot szolgáltatott vagy ilyen nyilatkozatot tett,
3. jogerős végzéssel elrendelt felszámolási, csőd-, végelszámolási vagy egyéb – a megszüntetésére irányuló, jogszabályban meghatározott – eljárás alatt áll,
4. jogszabályban vagy e rendeletben a támogatói okirat kiadásának vagy a támogatási szerződés megkötésének feltételeként meghatározott nyilatkozatokat nem teszi meg, dokumentumokat nem nyújtja be, vagy a megtett nyilatkozatát visszavonja.

#### A pályázat keretében nyújtható támogatás időtartama, egyéb követelmények:

**A támogatott szolgáltatás időtartama: 2016. július 01. – 2016. november 30.**

**Utókövetés érdekében a mentorálási folyamat 30 nappal meghosszabbodik 2016. december 31-ig.**

A Pályázó **2 fő teljes munkaidős munkavállalási tanácsadó, valamint 2 fő teljes munkaidős, mentori szolgáltatást biztosító személy** munkaviszonyban vagy megbízási szerződéssel történő alkalmazásával **100 fő** szolgáltatását biztosítja a program ideje alatt.

A 2 fő szolgáltatásnyújtó személy az 5 hónapban teljes munkaidőben, legalább napi 6 órában nyújtja a szolgáltatást.

A 2 fő mentori szolgáltatást biztosító személy 6 hónapban (5 hó +1 hó utókövetés) napi 8 órában nyújtja a szolgáltatást.

A pályázó a szolgáltatás ideje alatt biztosítja a program koordinálását, az elszámolás naprakész dokumentumainak ellenőrizhetőségét.

Pályázó az elvárt ügyfélszámon belül vállalja:

* + személyeként a program ideje alatt legalább 5 egyéni tanácsadás és 2 csoportos foglalkozás biztosítását, az alábbi bontásban:
    1. **Bevonási szakaszban** (2016. július 01. – 2016. július 31.): 3 egyéni tanácsadás
    2. **Megvalósítási szakaszban** (2016. augusztus 01. – október 31.): 2 csoportos foglalkozás
    3. **Befejező szakaszban** (2016. november 01. – november 30.): 2 egyéni tanácsadás
  + a program ideje alatt a folyamatos mentori szolgáltatás biztosítását.

1. **A támogatott szolgáltatás helye, érintett terület:**

A szolgáltatást az alábbi helyeken és a hozzájuk rendelt tanácsadói, mentori létszámmal – összesen 4 fő – kell nyújtani. A szolgáltatást a pályázati kiírásban szereplő közfoglalkoztatási pontokon, a közfoglalkoztatást biztosító munkáltatók telephelyén kell biztosítani.

Csak olyan pályázat támogatható, amely a fentiekben meghatározott szolgáltatást nyújtó létszám foglalkoztatását vállalja, az alábbi helyszíneken:

1. Arló Nagyközség Önkormányzata, Arló
2. Ózdi Városüzemeltető, Ózd
3. Felsőzsolca GAMESZ, Felsőzsolca
4. Harsány Önkormányzat, Harsány
5. Sárospatak Város Önkormányzata, Sárospatak

A támogatott szolgáltatás nyújtásának dologi feltételei:

A szolgáltatás teljes időtartama alatt, az általános tárgyi és technikai feltételek közül a munkaerő-piaci szolgáltatás nyújtására alkalmas bútorozott helyiséget telefonvonallal, szociális helyiséget, rezsit a foglalkoztatást biztosító közfoglalkoztató biztosítja.

1. **A pályázat keretében nyújtható támogatás forrása, formája, összege, folyósítása:**

**A támogatás forrása**: a Nemzeti Foglalkoztatási Alap foglalkoztatási alaprészének 2016. évi központi kerete.

**A támogatás formája:** a szolgáltatás költségeinek teljes összegét elérő, vissza nem térítendő támogatás.

**A támogatási összeg legfeljebb: 19 100 000 Ft, azaz tizenkilencmillió-egyszázezer forint.**

A támogatás mértéke a munkaerő-piaci szolgáltatásokról, valamint az azokhoz kapcsolódóan nyújtható támogatásokról szóló 30/2000. (IX.15.) GM rendelet 25. par. 1 bekezdésében meghatározott költségnorma összeghatárait nem haladhatja meg.

A támogatás mértéke egyéni tanácsadás esetén legfeljebb 11.268 Ft/fő/óra.

A támogatás mértéke csoportos tanácsadás esetén legfeljebb 9.658 Ft/óra.

A támogatás mértéke mentori szolgáltatás esetén legfeljebb 4.829 Ft/óra.

**A speciális közfoglalkoztatási programban lévő, szolgáltatásba bevonandó létszámok:**

1. Arló Nagyközség Önkormányzata – 20 fő

2. Ózdi Városüzemeltető – 20 fő

3. Felsőzsolca GAMESZ – 20 fő

4. Harsány Önkormányzat – 20 fő

5. Sárospatak Város Önkormányzata – 20 fő

A támogatás elszámolható mértéke arányosan csökken, ha ezt a támogatott nem teljesíti.

**A támogatás folyósítása:** a Borsod-Abaúj-Zemplén Megyei Kormányhivatallal kötött hatósági szerződésben foglaltak alapján havonta utólag történik a támogatott bankszámlájára.

#### A pályázat tartalmára vonatkozó előírások

A pályázatot erre rendszeresített és cégszerűen aláírt adatlapon (Pályázati adatlap) kell benyújtani.

A pályázatnak tartalmaznia kell (a pályázati és a költségvetési adatlap szerint):

* a pályázó általános adatait,
* a szervezet korábbi - a pályázat tárgyát képező - szolgáltatás nyújtásának bemutatását,
* a szolgáltatás fő céljainak ismertetését,
* a szolgáltatással érintett célcsoport meghatározását és jellemzését,
* a szolgáltatás időtartamát, érintett létszámát,
* a szolgáltatás módszerének részletes bemutatását,
* a szolgáltatást nyújtó szakemberek nevét, végzettségét, szakmai gyakorlatának ismertetését,
* a szolgáltatás részletes költségvetését.

A pályázathoz mellékelni kell:

* cégnyilvántartásban szereplő munkaadó esetén:
* ha a cégjegyzék nem tartalmazza az aláírási címpéldány/aláírás-minta cégbejegyzési (változásbejegyzési) eljárásban történő benyújtásának tényét: cégbejegyzésre jogosult személy eredeti aláírási címpéldánya/aláírás-mintája, vagy annak a munkaadó által az „eredetivel mindenben megegyező és hatályos” felirattal és aláírási címpéldánynak/aláírás-mintának megfelelő aláírással és annak (pecsét léte esetén) pecséttel ellátott másolata (A kormányhivatal kizárhatja a vagylagosságot, ha megjelöli, melyik dokumentumot fogadja be.)
* ha a cégjegyzék tartalmazza az aláírási címpéldány/aláírás-minta cégbejegyzési (változás-bejegyzési) eljárásban történő benyújtásának tényét: a munkaadó által az „eredetivel mindenben megegyező és hatályos” felirattal és az aláírási címpéldánynak/ aláírás-mintának megfelelő aláírással és annak (pecsét léte esetén) pecséttel ellátott másolata.

(Ügyvéd által ellenjegyzett aláírás-minta csak abban az esetben fogadható el, ha a cég létesítő okiratát vagy a létesítő okirat módosítását is az ügyvéd készíti (szerkeszti) és jegyzi ellen, és az aláírás-minta a cégbejegyzési (változásbejegyzési) kérelem mellékletét képezi),

* egyéni vállalkozás esetén a bemutatott vállalkozói igazolvány vagy a vállalkozói tevékenység megkezdéséről tett bejelentés alapján kiadott igazolás ügyintéző által ellenőrzött legfontosabb adatait tartalmazó nyilatkozat,
* egyéni vállalkozóról és az egyéni cégről szóló törvény hatálya alá nem tartozó, szja törvény szerint egyéni vállalkozóként adózó munkaadó esetén a tevékenység folytatására jogosító okirat ügyintéző által ellenőrzött legfontosabb adatait tartalmazó nyilatkozat,
* a Nemzeti Adó- és Vámhivatal (NAV) által kiadott, a köztartozás mentességet igazoló 30 napnál nem régebbi közokirat vagy a munkaadó által benyújtott, cégszerű aláírással ellátott adófolyószámla-kivonat, (amennyiben a kérelmező nem szerepel a köztartozásmentes adózói adatbázisban),
* a szolgáltatás nyújtásában résztvevő valamennyi közreműködő szakmai önéletrajza,
* a szolgáltatást nyújtó személyek iskolai végzettségét igazoló okirat másolata,
* nyilatkozat arról, hogy a pályázó szervezet nem áll felszámolási eljárás vagy végelszámolás alatt, nem kezdeményezett csődeljárást, illetve bejelenti, ha a pályázat elbírálásáig ellene ilyen eljárás indul,
* nyilatkozat arról, hogy a pályázatot benyújtó szervezet a rendezett munkaügyi kapcsolatok – az Ávr. 82. §-ában meghatározott – feltételeinek megfelel,
* nyilatkozat az eljárás során tudomására jutott adatok rendeltetésszerű felhasználásáról,
* nyilatkozat arról, hogy a pályázó legalább egy évig folytatta azt a tevékenységet, amelynek támogatására pályázott,
* nyilatkozat a dologi feltételek biztosításáról, amennyiben azt a pályázónak kell biztosítani,
* a pályázó nyilatkozata, hogy a pályázatban meghatározott célcsoportok számára térítésmentesen nyújtja a szolgáltatásokat,
* a pályázó nyilatkozata, hogy a pályázatban megadott adatok, nyilatkozatok a valóságnak megfelelnek, a pályázathoz mellékelt iratok az eredetivel mindenben megegyeznek,
* a pályázó nyilatkozata, hogy a pályázatot benyújtó szervezet az államháztartás alrendszereiből juttatott valamely támogatással összefüggésben nem követett el súlyos szerződésszegést, a támogatási szerződésben vállalt kötelezettségeket teljes egészében teljesítette,
* a pályázó nyilatkozata, hogy a szolgáltatást igénybe vevő személyeket a kormányhivatallal kötött megállapodásban rögzítetteknek megfelelően, azonosításra alkalmas módon tartja nyilván,
* a pályázó nyilatkozata, hogy a pályázatban foglalt adatokban bekövetkező változásokról – különös tekintettel az érintettségre/összeférhetetlenségre vonatkozóan – a pályázatot kiíró szervet 8 napon belül értesíti,
* a pályázó nyilatkozata, hogy részben helyt adó döntés esetén is fenntartja a benyújtott pályázatban foglaltakat,
* a pályázó nyilatkozata arról, hogy hozzájárul ahhoz, hogy támogatás esetén a pályázó neve, címe, a támogatás tárgya, a támogatás összege és aránya, a támogatott program megvalósítási helye nyilvánosságra hozható, továbbá az interneten megjelentethető,

– költségvetés és a költségvetés indokolása.

1. **A pályázatban kiírt szolgáltatások keretei**

**Bevonási szakasz: 2016.07.01.-2016.07.31.**

* egyén munkavállalási tanácsadás
* rehabilitációs tanácsadás
* pszichológiai tanácsadás
* mentor

**Megvalósítási szakasz: 2016.08.01.-2016.10.31.**

* egyén munkavállalási tanácsadás
* pszichológiai tanácsadás
* munkavállalói kulcsképességet, kulcskompetenciákat fejlesztő csoportos foglalkozás (*4 napos)*
* motivációs csoportos foglalkozás *(5 napos)*
* személyiségfejlesztést, beilleszkedést és önálló életvitelt segítő csoportos foglalkozás
* mentor

**Befejező szakasz: 2016.11.01.-2016.11.30.**

* tanulási képességek és készségek vizsgálata
* egyéni munkavállalási tanácsadás
* egyéni álláskeresési tanácsadás
* álláskeresési technikák *(3 napos)*
* mentor

**Utókövetés: 2016.12.01.-2016.12.31.**

* mentori utókövetés

**Egyéni munkavállalási tanácsadás:**

**Célja**: Segíteni a munkát kereső munkaerőpiacra történő be/visszalépését, mely érdekében személyre szabottan feltárja, vizsgálja és értékelje az ügyfél elhelyezkedését akadályozó körülményeket, valamint azok megszüntetése érdekében pontosan meghatározza az egyén munkavállalói készségeit, képességeit, tapasztalatait, melyek feltárását követően a szükséges lépések egyéni cselekvési tervben rögzíthetőek.

**Rehabilitációs tanácsadás:**

**Célja:** Segíteni a munkát keresőt, hogy a munkavállalását akadályozó tényezőknek és életviteli nehézségeinek felismerésére, megfogalmazására képes legyen, kész legyen alkalmazkodni speciális körülményeihez és aktívan vegyen részt az munkavállalását akadályozó tényezők elhárításában úgy, hogy életvezetésében szükség esetén akarjon és képes legyen változtatni.

**Pszichológiai tanácsadás:**

**Célja:** Segíteni a munkát keresőnek feltárni a személyiségékben rejlő, életvezetéséből, személyiségproblémáiból eredő, az elhelyezkedését akadályozó vagy nehezítő körülményeit, a munkába állást akadályozó személyes problémái megértését, feldolgozását, megoldását.

**Mentor: (munkaerő-piaci, rehabilitációs)**

**Célja:** Támogatni az munkát keresőt/megváltozott munkaképességű állást keresőt az egyéni cselekvési tervében meghatározott lépések megtételében. Az ügyfél számára eljuttatni a megfelelő szolgáltatásokat, információkat a munkaerő-piaci, szociális és mentális helyzetének megoldásához, hogy képes legyen a munkaadó elvárásainak megfelelni, kiemelten a szociális információnyújtás biztosított ismeretek hasznosításával.

**Munkavállalói kulcsképességet és kulcskompetenciákat fejlesztő csoportfoglalkozás (*4 napos):***

**Célja:** A munka során követelményeként támasztott képességek és kompetenciák feltárása, fejlesztése, melyeknek köszönhetően a munkát kereső nagyobb eséllyel lesz képes állásba, képzésbe kerülni így javítani életminőségén.

Probléma megoldás, kreativitás: problémáit kreatívan képes legyen megoldani.

Tanulás és gondolkodás: nyitott legyen új ismeretekre, azok elsajátítására.

Indoklás és értékelés: döntését képes legyen indokolni, helyzetét értékelni szükség esetén változtatása képes legyen.

Kooperáció és kommunikáció:hatékony együttműködés érdekében a hatékony kommunikáció alkalmazására kész legyen.

Felelősségvállalás: képes legyen felelősségteljesen cselekedni, ha hibázott vállalni a felelősséget.

Önállóság és teljesítőképesség:képes legyen önállóan dolgozni, teljesíteni, minőségi munkát végezni.

**Motivációs csoportfoglalkozás*(5 napos):***

**Célja:** Segíteni a munkát keresőnek a munkavégzéssel kapcsolatos motivációjának felkeltésében, erősítésében, fenntartásában.

**Személyiségfejlesztést, beilleszkedést és önálló életvitelt segítő csoportfoglalkozás*(10 nap):***

**Célja:** Hozzájárulni a munkát kereső személyiségének fejlesztéséhez, a munkaerő-piaci integrációja elősegítéséhez, az egyén életvezetési, tanulási és munkavállaláshoz kapcsolódó képességeinek fejlesztésével úgy, hogy önmagát képviselni tudó munkavállalóvá váljon.

**Tanulási képességek és készségek vizsgálata *(1.5 nap):***

**Célja:** Vizsgálni, mérni a munkát kereső képzésbe kerüléséhez szükséges képességeit, készségeit, eredmény ismeretében javaslat a megfelelő képzés kiválasztására.

**Egyéni álláskeresési tanácsadás:**

**Célja:** Biztosítani az álláskereséshez szükséges ismereteket, gyakorlatot, a mielőbbi munkaerőpiacra történő bejutás érdekében.

**Álláskeresési technikák oktatása *(3 napos*):**

**Célja:** A munkát keresőt felkészíteni, az álláskeresési ismeretek elsajátításával a reális célállás megjelölésével az önállóbb álláskeresésre és a legrövidebb időn belüli lehelyezkedésre.

**Egyéni cselekvési terv készítése:**

**Célja:** Konkrét lépések meghatározása a munkaerő-piaci elhelyezkedési esély növelése érdekében, az egyén igényeinek, szükségletének felmérése alapján.

#### A pályázat beadására vonatkozó előírások

A pályázatot a Nemzetgazdasági Minisztérium által kiadott pályázati adatlapon, magyar nyelven, **1 eredeti és 2 másolati példányban,** az előírt mellékletekkel együtt kell benyújtani. Az eredeti és a másolati példányokat is (külön-külön), fűzve vagy kötve, oldalszámozással ellátva, gépelt formában kell elkészíteni és benyújtani.

A pályázati adatlapot és költségvetési adatlapot elektronikus formátumban, egyszer írható **CD-n is be kell nyújtani**.

Az eredeti példányt a pályázó szervezet hivatalos képviseletére jogosult személynek kell aláírni, majd a szervezet bélyegzőjével ellátni, továbbá valamennyi oldalát, a lap alján le kell szignálnia és bélyegeznie.

Ehhez a példányhoz kell csatolni az előírt eredeti aláírásokkal és bélyegzőkkel ellátott nyilatkozatokat és dokumentumokat. A komplett, valamennyi szükséges mellékletet, aláírást, oldalankénti szignót, bélyegzőt tartalmazó eredeti példányról kell a pályázat másolati példányát elkészíteni.

**A teljes dokumentációt (pályázati adatlap, mellékletek) az alábbi címre, személyesen vagy elektronikusan és postai úton kell benyújtani:**

**Nemzetgazdasági Minisztérium**

**Munkaerő-közvetítési és Koordinációs Főosztály**

**IV. emelet (458.iroda)**

**1052 Budapest, Kálmán I. u. 2.**

[**mkkf\_titkarsag@ngm.gov.hu**](mailto:mkkf_titkarsag@ngm.gov.hu)

A pályázatot tartalmazó zárt borítékon fel kell tüntetni: **„PÁLYÁZAT KÖZPONTI MUNKAERŐ-PIACI PROGRAM”** megvalósítására**,** a pályázó teljes nevét, címét.

A pályázati adatlap letölthető a <http://nfsz.munka.hu>, vagy a <http://www.kormany.hu> honlapról.

**A pályázat benyújtási határideje: 2016. június 24. 12.00 óra**

A pályázati határidő elmulasztása jogvesztő, igazolási kérelemmel nem menthető ki. A határidő lejártát követően benyújtott pályázatot a Nemzetgazdasági Minisztérium levélben érdemi vizsgálat nélkül elutasítja. Csak a pályázati kiírásnak megfelelő, kötelező mellékletekkel ellátott pályázatok kerülnek elbírálásra, hiánypótlásra nincs lehetőség.

A pályázattal kapcsolatban a Nemzetgazdasági Minisztérium Munkaerő-közvetítési és Koordinációs Főosztály munkatársa Hágen Tímea osztályvezető (tel.: 06-1-795-4568 ) ad információt.

#### A pályázatok elbírálása, támogatási szerződés

A határidőben benyújtott pályázatok támogatásáról vagy a támogatási igény elutasításáról a Nemzetgazdasági Minisztérium munkaerőpiacért és képzésért felelős államtitkára „a foglalkoztatást elősegítő támogatásokról, valamint a Munkaerőpiaci Alapból foglalkoztatási válsághelyzetek kezelésére nyújtható támogatásról” szóló 6/1996. (VII.16.) MüM rendelet 27/B. pontja alapján mérlegelési jogkörben 2016. június 28-ig dönt. A döntésről a minisztérium a döntést követő 5 napon belül írásban értesíti a pályázót. A döntéssel kapcsolatban jogorvoslatnak helye nincs.

A támogatás folyósítására a nyertes pályázónak a Borsod-Abaúj-Zemplén Megyei Kormányhivatallal hatósági szerződést (a továbbiakban: szerződés) kell kötnie, amelyre a döntésről szóló értesítés kézhezvételétől számítva 30 nap áll rendelkezésre. Amennyiben a kedvezményezett mulasztásából e határidőt követő 30 napon belül nem jön létre a szerződés, a támogató döntés érvényét veszti.

Amennyiben a pályázó a szerződésben vállalt kötelezettségét megszegi, a támogatás további folyósítását meg kell szüntetni, és a támogatást késedelmi pótlékkal növelt összegben kell visszafizetni. A kötelezettségeket és az azok megszegése esetén érvényesíthető szankciókat a hatósági szerződés részletesen tartalmazza.

**A pályázat elbírálásánál előnyt jelent:**

* a pályázó korábbi, más pályázatban szereplő hasonló szolgáltatás nyújtásában szerzett gyakorlata, tapasztalata,
* a pályázatban nevesített szakemberek pályázati felhívásban megjelölt szakterületen végzett gyakorlata, munkatapasztalata.

A támogatásban részesített pályázó nevét/megnevezését, a támogatott szolgáltatás megnevezését és a megítélt támogatás összegét a döntést követően a Nemzetgazdasági Minisztérium - a pályázó külön hozzájárulása nélkül – a <http://nfsz.munka.hu> internetes honlapján közzé teszi.

Budapest, 2016. június 16.

Nemzetgazdasági Minisztérium

**\* - a pályázó nyilvántartásba vett munkaerőpiaci-szolgáltatást nyújtó szervezet**

A foglalkoztatás elősegítéséről és a munkanélküliek ellátásáról szóló 1991. évi IV. törvény 13/A. §-ának 2014. 01. 02-tól hatályos módosítása alapján **munkaerő-piaci szolgáltatást**az álláskereső és a szolgáltatást kérő részére **az állami foglalkoztatási szerv** közvetlenül, illetve **a nyilvántartásba vett munkaerőpiaci-szolgáltatást nyújtó szervezeteken keresztülnyújtja**. A **Nemzetgazdasági Minisztérium**ezért a fentiek végrehajtása érdekében **ideiglenes nyilvántartást hoz létreamunkaerő-piaci szolgáltatásokat nyújtó szervezetek és természetes személyek** (a továbbiakban: szolgáltatók) **részére.**

Az ideiglenes nyilvántartás határozott időre, a munkaerő-piaci szolgáltatásokról, valamint az azokhoz kapcsolódóan nyújtható támogatásokról szóló 30/2000. (IX. 15.) GM rendelet (a továbbiakban: Rendelet) helyébe lépő új végrehajtási rendelet hatályba lépéséig terjedő időtartamra szól. A határozott idő lejártakor a nyilvántartásba vételt a Rendelet helyébe lépő új végrehajtási rendeletben meghatározott eljárás és feltételek szerint kell majd megismételni.